Կիլիկիոյ պարպումէն եւ կաթողիկոսութեան Լիբանան վերահաստատումէն ետք, Ս. Աթոռին ու այլ եկեղեցիներու միջեւ միջ-եկեղեցական էքիւմէնիք, յարաբերութիւնները սկիզբ կ՛առնեն 1950ական թուականներուն։ Իսկ 1962 թուականէն սկսեալ, Կիլիկիոյ կաթողիկոսութիւնը Եկեղեցիներու համաշխարհային խորհուրդի (WCC), անդամ կ՛արձանագրուելէ ետք, աշխոյժ գործունէութիւն եւ յարաբերութիւններ կը մշակէ։ Իսկ 1974ին, որպէս հիմնադիր անդամ Միջին Արեւելքի եկեղեցիներու խորհուրդին՝ որոշադրիչ դերակատարութիւն կ՛ունենայ Համաշխարհային եկեղեցիներու խորհուրդին թէ Միջին Արեւելեան եկեղեցիներու խորհուրդի (MECC) ծաւալած աշխատանքներուն մէջ։ 1997ին, կաթողիկոսարանէն ներս, նախաձեռնութեամբ Արամ Ա. կաթողիկոսի, բացումը կը կատարուի միջ-եկեղեցական յարաբերութեանց գրասենեակին։ Գերշ. Նարեկ արք. Ալեէմեզեան, կը նշանակուի ընդհանուր վարիչ եւ պատասխանատու միջ-եկեղեցական աշխատանքներուն։